Усе мы ведаем, як адбываецца паступленне і падача дакументаў. Усе мы ў курсе, які страх і хваляванне адольваюць кожнага абітурыента. З году ў год сыходзяць выпускнікі і прыходзяць першакурснікі. Звыклы кругаварот і плынь падзей, што наўрад ці зможа здзівіць наступным разам. Але як бы нам ні здаваўся ўвесь гэты шлях пройдзеным і даўно знаёмым, для новага чалавека, які толькі пераступае парог корпуса БДУ і напаўняецца надзеяй і прадчуваннем, кожны крок хавае за сабой напружанне і няўпэўненасць. Таму абітурыент можа нам распавесці яшчэ непачутае і невымоўнае, раскрыць сваё гісторыю і падзяліцца сваімі даўнімі марамі. У апытанні паўдзельнічала не так шмат людзей, але карціна таго, што адбываецца, павінна відавочна паказаць, што ж рабілася ў галовах і сэрцах кожнага абітурыента.